《稚子》
宋代·沈辽

读书北轩下，独玩太古清。稚子请我说，糟粕顾何明。

念彼硁硁人，方起浩浩情。遗兹以蹈彼，于理或易平。

深愧邹鲁生，章句誓成名。记问数寸间，孰知躬所行。

为人鬻所有，利如九河倾。中性或易迁，吾志将难撄。

汎然美造化，庶使学躬耕。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。